
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 69
                                                              din 28 aprilie 2016
             privind mandatarea reprezentantului Municipiului Sighişoara în Adunarea Generală a A.D.I.  

    „AQUA INVEST MUREŞ” pentru a vota, în Adunarea Generală a A.D.I. „AQUA INVEST MUREŞ”,   

         aprobarea proiectului Actului Adiţional la Contractul de Delegare a Gestiunii Serviciilor Publice de      

                      Alimentare cu Apă şi de Canalizare privind actualizarea serviciilor conexe aplicate de 
                                                             S.C. Compania Aquaserv S.A.

Consiliul Local al Municipiului Sighişoara, întrunit în şedinţă ordinară,
           
 Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 10341/14.04.2016, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;


Ţinând cont de solicitarea Operatorului Regional privind aprobarea proiectului Actului Adiţional la Contractul de Delegare a Gestiunii Serviciilor Publice de Alimentare cu Apă şi de Canalizare privind actualizarea tarifelor serviciilor conexe aplicate de S.C. „Compania Aquaserv” S.A., cuprinsă în adresa acestuia cu nr. 204452/22.03.2016;   


În conformitate cu prevederile art. 16 alin. (4), coroborat cu art. 17 alin. (2) lit. „a”, lit. „d” pct. 4 şi art. 20 alin. (4) din Statutul Asociaţiei de Dezvoltare Intercomunitară ”Aqua Invest  Mureş” şi ale art. 36, art. 76 alin. (1) lit. „a” din Contractul de Delegare a Gestiunii Serviciilor Publice de Alimentare cu Apă şi de Canalizare cu nr. 22/202.662/2010;

Având în vedere prevederile art. 43 alin. (8) din Legea nr. 51/2006, Legea serviciilor comunitare de utilităţi publice, republicată, cu modificările şi completările ulterioare;


Văzând Hotărârea Consiliului Local Sighişoara nr. 168/13.12.2007 privind participarea Municipiului Sighişoara în calitate de membru fondator la constituirea Asociaţiei de Dezvoltare Intercomunitară „AQUA INVEST MUREŞ”; 

Având în vedere Hotărârea Consiliului Local Sighişoara nr. 115/25.06.2015, prin care a fost desemnat domnul Ionel Gavrilă, viceprimar, ca reprezentant al Municipiului Sighişoara în Adunarea Generală a Asociaţiei de Dezvoltare Intercomunitară „AQUA INVEST MUREŞ”; 


Având în vedere prevederile art. 21 alin. 1 din Statutul Asociaţiei de Dezvoltare Intercomunitară „AQUA INVEST MUREŞ”; 

Văzând Raportul de specialitate al Compartimentului Tehnic, Investiţii - Urmărire Contracte, înregistrat cu nr. 10340/14.04.2016, prin care se propune mandatarea reprezentantului Municipiului Sighişoara în Adunarea Generală a A.D.I. „AQUA INVEST MUREŞ” pentru a  vota, în Adunarea Generală a A.D.I. „AQUA INVEST MUREŞ”,  aprobarea proiectului Actului Adiţional la Contractul de Delegare a Gestiunii Serviciilor Publice de Alimentare cu Apă şi de Canalizare privind actualizarea serviciilor conexe aplicate de S.C. Compania Aquaserv S.A., îndeplinindu-se prevederile legale în acest sens;
Având în vedere avizele favorabile ale comisiilor de buget, urbanism, socială şi juridică;

În temeiul prevederilor art. 11, art. 36 alin. (2) lit. e), alin. (7) lit. c), alin. (9), art. 45 alin. (2) lit. d) şi f) şi a art. 115 alin. (1) lit. b) din Legea nr. 215/2001, Legea administraţiei publice locale, republicată, cu modificările şi completările ulterioare, 






    
HOTĂRĂŞTE:                    


Art. 1. Se mandatează domnul Gavrilă Ionel, reprezentant al Municipiului Sighişoara în Adunarea Generală a Asociaţiei de Dezvoltare Intercomunitară „AQUA INVEST MUREŞ”, să voteze aprobarea 
proiectului Actului Adiţional la Contractul de Delegare a Gestiunii Serviciilor Publice de Alimentare cu Apă şi de Canalizare privind actualizarea serviciilor conexe aplicate de S.C. Compania Aquaserv S.A., care face parte integrantă din prezenta hotărâre.  


Art. 2. Cu ducerea la îndeplinire a prevederilor prezentei hotărâri se încredinţează reprezentantul Municipiului Sighişoara în Adunarea Generală a Asociaţiei de Dezvoltare Intercomunitară „AQUA INVEST MUREŞ”, domnul viceprimar, Gavrilă Ionel.


Art. 3.  Prin grija Secretarului Municipiului Sighişoara – Bizo Anca, prezenta hotărâre va fi comunicată, în termenul prevăzut de lege, Instituţiei Primarului Municipiului Sighişoara, Viceprimarului Municipiului Sighişoara, Prefectului Judeţului Mureş, Asociaţiei de Dezvoltare Intercomunitară „AQUA INVEST MUREŞ” şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

             Iosif Marin
  Contrasemnează/Avizat pentru legalitate

           SECRETAR,



             Anca Bizo

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Instituţia Primarului Municipiului Sighişoara;

  1 ex. Viceprimar;

  1 ex. Secretar;

  1 ex. Direcţia Economică;

  1 ex. Serviciul Tehnic, Investiţii - Urmărire Contracte, Monitorizare Servicii de Utilităţi Publice;

  1 ex. Compartimentul Tehnic, Investiţii - Urmărire Contracte;
  1 ex. Asociaţia de Dezvoltare Intercomunitară „AQUA INVEST MUREŞ”;
  1 ex. S.C. Compania Aquaserv S.A.
11 ex. 

B.A.

